NÁRODNÁ RADA SLOVENSKEJ REPUBLIKY

IX. volebné obdobie

KNR-VFR-2259/2024-21

**558a**

**Správa**

## **Výboru Národnej rady Slovenskej republiky pre financie a rozpočet o výsledku prerokovania Národného strednodobého fiškálno-štrukturálneho plánu Slovenskej republiky na roky 2025 - 2028 (tlač 558)**

## **Národný strednodobý fiškálno-štrukturálny plán Slovenskej republiky na roky 2025 – 2028 (tlač 558)** pridelil predseda Národnej rady Slovenskej republiky svojím rozhodnutím č. 585 zo dňa 22. októbra 2024 na prerokovanie Výboru Národnej rady Slovenskej republiky pre financie a rozpočet a zároveň ho určil ako gestorský výbor,ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky, aj s lehotou na prerokovanie tohto návrhu v predmetnom výbore.

Národný strednodobý fiškálno-štrukturálny plán Slovenskej republiky na roky 2025 – 2028 (tlač 558) bol predložený podľa § 14 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Výsledok rokovania vo výbore:**

 Národný strednodobý fiškálno-štrukturálny plán Slovenskej republiky na roky 2025 – 2028 (tlač 558) prerokoval Výbor Národnej rady Slovenskej republiky pre financie a rozpočet a prijal k nej uznesenie č. 168 zo dňa 19. novembra 2024, v ktorom uvedený dokument odsúhlasil a odporučil ho Národnej rade Slovenskej republiky vziať na vedomie.

Zo strany výboru ani poslancov neboli predložené žiadne stanoviská alebo pripomienky.

Gestorský výbor podľa § 79 ods. 4 a 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov schválil uvedenú správu uznesením **č. 178 zo dňa 26. novembra 2024.**

Gestorský výbor určil poslanca **Radomíra Šalitroša** za spravodajcu výboru a poveril ho predniesť správu výboru na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní podľa príslušných ustanovení zákona č. 350/1993 Z. z. o rokovacom poriadku Národnej rady Slovenskej republiky v znení neskorších predpisov.

Návrh uznesenia Národnej rady Slovenskej republiky je prílohou tejto správy.

Bratislava 26. novembra 2024

**Ján Blcháč, v. r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

IX. volebné obdobie

––––––––––––––––––––––––––––––––––––––––––––––––––––––––––––––––-

**n á v r h**

**U z n e s e n i e**

**Národnej rady Slovenskej republiky**

**z ... decembra 2024**

Národná rada Slovenskej republiky

 podľa § 14 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov

berie na vedomie

 Národný strednodobý fiškálno-štrukturálny plán Slovenskej republiky na roky 2025 – 2028